ג'ק האריסון

ג'ק דייוויד האריסון (באנגלית: Jack David Harrison; נולד ב-20 בנובמבר 1996) הוא כדורגלן אנגלי המשחק בעמדת הקשר ההתקפי באברטון מהפרמייר ליג, בהשאלה מלידס יונייטד. ב-2016 נבחר האריסון ראשון בדראפט ה-MLS, ובאותה שנה דורג במקום השני מבין שחקני הליגה המצטיינים שמתחת לגיל 24. האריסון נולד בסטוק-און-טרנט וגדל בבולטון שבמנצ'סטר רבתי. בגיל שבע החל לשחק באקדמיית הכדורגל של ליברפול, אך עבר תוך זמן קצר לזו של מנצ'סטר יונייטד, שם שיחק שבע שנים. בגיל 14 החליט יחד עם אמו לעבור ללמוד בארצות הברית, בבית הספר ברקשייר שבשפילד, מסצ'וסטס, שם שיחק במועדון הנוער של המחוז, בלאק רוק. ב-2015 זכה בפרס גאטורייד לשחקן המצטיין בבתי ספר תיכוניים במדינה. האריסון היה אחד מתוך חמישה שחקנים לא-אמריקאיים הזוכים בפרס זה, כשכל הזכיות החלו ב-2012. ב-2015 שיחק האריסון באוניברסיטת וייק פורסט, ובשורותיה זכה בתארים אישיים רבים כשחקן שנה ראשונה. בדצמבר אותה שנה ניסתה קבוצת ניו יורק סיטי להחתים אותו לפני הדראפט, בטענה שמדובר בשחקן שגדל במועדון, זאת מכיוון ששיחק בקבוצת הנוער של מנהטן השייכת לארגון, במשך שלוש השנים האחרונות. עם זאת, דחה ה-MLS את הבקשה, והאריסון נכלל בדראפט כשחקן הצעיר ביותר שעמד לבחירה. ב-14 בינואר 2016 נבחר בבחירה הראשונה, הכדורגלן הראשון בתולדות וייק פורסט שנבחר במיקום זה, על ידי שיקגו פייר והועבר בטרייד לניו יורק סיטי בתמורה לבחירה הרביעית, ברנדון וינסנט, וסכום כסף נוסף. זמן קצר לאחר הדראפט התגלה כי האריסון סובל משבר בעצם האגן, פציעה שהשביתה אותו למשך כשלושה חודשים. האריסון ערך את הופעת הבכורה שלו בניו יורק סיטי ב-21 במאי 2016, כאשר נכנס כמחליף בדקה ה-57 במשחק שהסתיים בתבוסה 0–7 מול ניו יורק רד בולס ביאנקי סטדיום. על אף התבוסה, הוא זכה לשבחים על ביצועיו במהלך המשחק. ב-2 ביוני הפך לכובש הצעיר ביותר בתולדות המועדון, כאשר הבקיע שער בכורה בהופעתו הראשונה בהרכב במשחק מול ריאל סולט לייק, שהסתיים בהפסד בתוצאה 2–3. ב-3 ביולי כבש את השער הראשון, בישל את השני ונבחר לשחקן המצטיין ב"דרבי של נהר ההאדסון", בניצחון הראשון אי פעם של סיטי על רד בולס. בסיום העונה היה בין המועמדים הסופיים לזכייה בתוארי רוקי העונה של ה-MLS ושער העונה, אך לא זכה בשניהם. במרץ 2017 קיבל האריסון גרין קארד, יחד עם שניים מחבריו לקבוצה, ולניו יורק סיטי התפנה מקום לשלושה שחקנים בינלאומיים נוספים. האריסון הבקיע את שערו הראשון לעונת 2017 במשחק מול סן חוזה ארת'קווייקס ב-1 באפריל, שהסתיים בניצחון קבוצתו 1–2. ב-29 באפריל הבקיע צמד ראשון במועדון, בניצחון 2–3 על קולומבוס קרו. הוא כבש את השער הראשון בניצחון 0–2 על ניו יורק רד בולס ב-24 ביוני, שהיה הניצחון הראשון בהיסטוריה של קבוצתו ברד בול ארנה. סמוך למועד עזיבתו למנצ'סטר סיטי זכה לשבחים מחבריו לקבוצה לשעבר, אנדראה פירלו ופרנק למפארד, על הופעותיו. ב-30 בינואר 2018 עבר האריסון למנצ'סטר סיטי, המועדון הבכיר במסגרת חברת האחזקות "קבוצת סיטי פוטבול", אליו השתייכה גם ניו יורק סיטי, וחתם על חוזה רב-שנתי עד לסיום עונת 2020/2021. לאחר שהסתיימה תקופת השאלתו הראשונה ללידס יונייטד חזר למנצ'סטר סיטי. בעוד לידס הייתה מעוניינת לרכוש אותו, דווח כי סיטי העריכה את שוויו בכ-20 מיליון ליש"ט. ב-1 ביולי 2019 הסכים האריסון להאריך את חוזהו בסיטי בעונה נוספת, וב-10 באוגוסט חתם על חוזה השאלה לעונה נוספת, השלישית ברציפות, בלידס יונייטד. עם הגעתו למנצ'סטר סיטי, הושאל האריסון למידלסברו מהצ'מפיונשיפ, תחת המאמן שזה עתה מונה במועדון, טוני פוליס. הוא ערך את הופעת הבכורה שלו במידלסברו ב-17 בפברואר 2018, כאשר נכנס כמחליף בדקה ה-83 במשחק בו הפסידה קבוצתו 0–1 לקארדיף סיטי. בסך הכול שותף בארבעה משחקים במדי מידלסברו, אך התקשה להתחרות בשחקני ההרכב הקבועים ששיחקו בעמדתו, אדאמה טראורה וסטיוארט דאונינג. לאחר שהיה חלק מהסגל של מנצ'סטר סיטי במהלך מסע המשחקים של הקבוצה בארצות הברית, הושאל האריסון ב-30 ביולי 2018 ללידס יונייטד מהצ'מפיונשיפ עד תום העונה. הוא ערך את הבכורה שלו בלידס במשחק פתיחת העונה ב-5 באוגוסט, כשאר נכנס כמחליף בניצחון הביתי 1–3 על סטוק סיטי. הופעת הבכורה בהרכב במסגרת הליגה הייתה ב-31 באוגוסט, כאשר פתח במקום פבלו ארננדס הפצוע, במשחק מול מידלסברו שהסתיים בתיקו 0-0. ב-15 בספטמבר הבקיע את שער הבכורה שלו בלידס, שער שוויון מול מילוול בדקה ה-89, במשחק שהסתיים בתוצאה 1-1. האריסון הבקיע את שערו השני לעונה ב-11 בינואר 2019 בניצחון 0–2 על דרבי קאונטי, מול חברו לשעבר בקבוצת ניו יורק סיטי, פרנק למפארד. במשחקו ה-100 בקריירה, כבש את שער הניצחון (שהיה הרביעי שלו לעונה) מול שפילד ונסדיי באלנד רואד, שהסתיים בתוצאה 0–1. במהלך עונת 2018/2019 שיחק האריסון ב-42 משחקים בכל המסגרות, הבקיע ארבעה שערים והוסיף ארבעה בישולים. לידס סיימה את העונה הסדירה במקום השלישי בליגה לאחר הפסד קריטי לוויגאן את'לטיק ב-10 באפריל. משחקי חצי-גמר הפלייאוף נערכו מול דרבי קאונטי, שסיימה את העונה הסדירה במקום השישי. הוא פתח בשני משחקי שלב חצי הגמר ובישל את השער בניצחון 0–1 במשחק הראשון שהתקיים בפרייד פארק, אך במשחק השני הפסידה לידס באלנד רואד בתוצאה 2–4, ו-3–4 בסיכום שני המשחקים. דרבי קאונטי העפילה לגמר הפלייאוף, בו הפסידה לאסטון וילה. ב-1 ביולי 2019 חתם האריסון על חוזה השאלה לעונה נוספת בלידס יונייטד, כאשר כחלק מהעסקה ניתנה למועדון האפשרות לרכשו בסיומה. בבכורה המחודשת שלו, הבקיע את במשחק הראשון של העונה, בניצחון 1–3 על בריסטול סיטי. צמד שערי הניצחון שהבקיע האריסון בנובמבר, נגד בלקברן רוברס ורדינג, כמו גם שער נוסף ובישול מול קווינס פארק ריינג'רס, הפכו אותו למועמד לתואר השחקן המצטיין של הצ'מפיונשיפ לאותו חודש, אותו הפסיד בסופו של דבר לג'ארוד בואן מהול סיטי. הוא כבש את שערו החמישי לעונה ב-29 בדצמבר במשחק מול ברמינגהאם סיטי, שהסתיים בניצחון 4–5. האריסון היה אחד משחקני המפתח שסייעו ללידס לסיים את עונת 2019/2020 במקום הראשון בליגה ולהעפיל לפרמייר ליג. ב-10 באוגוסט 2020 פורסם שהאריסון יצטרף ללידס בחוזה השאלה בפעם שלישית ברציפות , הפעם תוך כוונה למעבר קבוע למועדון בסיום העונה, בו שבה הקבוצה לפרמייר ליג. הוא הבקיע את השער הראשון לזכות לידס בפרמייר ליג מזה 16 שנה במשחק פתיחת העונה שהסתיים בהפסד לאלופה המכהנת, ליברפול, ושיחק את משחקו ה-100 במועדון בניצחון 0–1 על אברטון ב-28 בנובמבר בגודיסון פארק, ניצחונה הראשון של לידס באצטדיון מאז 1990, וב-16 בדצמבר הבקיע את שערו השני לעונה בניצחון 2–5 על ניוקאסל יונייטד, בבעיטה ממרחק 27 מטרים, לאחר שהתקדם עם הכדור מחלק המגרש של קבוצתו. האריסון הבקיע פעם נוספת ב-29 בדצמבר, במשחק בו ניצחה לידס 0–5 את ווסט ברומיץ' אלביון. ב-15 במאי 2021 כבש שער אחר ובישל שניים בניצחון לידס 0–4 על ברנלי. ב-2 ביולי 2021 חתם האריסון על חוזה קבוע לשלוש שנים בלידס יונייטד, תמורת 11 מיליון ליש"ט שהועברו למנצ'סטר סיטי. ב-24 באוגוסט 2021 הבקיע את שעריו הראשונים לעונה, כאשר כבש צמד בניצחון 0–3 על קרו אלכסנדרה, במסגרת הסיבוב השני של גביע הפוטבול ליג. ב-2 בינואר 2022 הבקיע את שער הליגה הראשון שלו לעונת 2021/2022 בפרמייר ליג, בניצחון קבוצתו 1–3 על ברנלי. ב--16 בינואר 2022 הבקיע שלושער בניצחון לידס 3–2 על וסטהאם יונייטד. ב-22 במאי 2022 הבקיע את שער הניצחון במשחקה האחרון של לידס לעונת 2021/2022 מול ברנטפורד, שהסתיים בתוצאה 1–2. יחד עם הפסדה של ברנלי במשחק שנערך במקביל (אם כי בדיעבד הספיקה ללידס גם תוצאת תיקו), הבטיח הניצחון עונה נוספת ללידס בפרמייר ליג. האריסון ערך את הופעת הבכורה שלו לעונת 2022/2023 ב-6 באוגוסט 2022, במשחק הראשון של העונה, בו ניצחה לידס את וולברהמפטון וונדררס בתוצאה 1–2. ב-21 באוגוסט כבש את שערו הראשון לעונה, בניצחון 0–3 על צ'לסי. בתחילת עונת 2023/2024, לאחר נשירתה של לידס יונייטד לצ'מפיונשיפ בסיום העונה שעברה, הושאל ב-14 באוגוסט 2023 לאברטון מהפרמייר ליג. הסכם ההשאלה הוארך לעונת 2024/2025. ב-1 באוקטובר 2017 זומן האריסון לסגל נבחרת אנגליה עד גיל 21, עקב פציעותיהם של רובן לופטוס-צ'יק ושיי אוג'ו, לקראת צמד המשחקים מול סקוטלנד ואנדורה. ב-6 באוקטובר ערך את הבכורה שלו בנבחרת מול סקוטלנד, כשהחליף את תמי אברהם בדקה ה-88, שהסתיים בניצחון 1–3. ב-10 באוקטובר פתח בהרכב במשחק מול אנדורה, שהסתיים בניצחון 0–1. האריסון, שנחשב לשחקן התקפי בעל יכולות מגוונות ורגל שמאל דומיננטית, משחק בדרך כלל בכנף שמאל, אם כי הוא מסוגל לשחק היטב גם באגף הימני. בנוסף, הוא יכול לשחק גם בעמדת ההקשר ההתקפי עושה המשחק. הוא ידוע בזכות קצב המשחק שלו, יכולת הכדרור ופעלתנותו הרבה במגרש. חברו לקבוצה לשעבר ביו יורק סיטי, דוויד וייה, תיאר את האריסון: "שיחקתי במשך שנים רבות ולו יש משהו חשוב, שיש רק לשחקנים מעטים. כאשר הכדור ברגליו אתה מקבל את התחושה שמשהו מיוחד עומד לקרות". מאמנו לשעבר בניו יורק סיטי, פטריק ויירה, אמר עליו: "הוא שחקן טוב, טוב מאוד טכנית, הוא מבין את המשחק ויכול לשחק מאחורי החלוץ המרכזי שלנו או לבצע תנועה ולחמוק מחוליית ההגנה של הקבוצה היריבה. מוח הכדורגל שלו פנטסטי". מעודכן ל-31 באוגוסט 2024 הופעות במסגרת גביע ה-MLS הופעות בשלב הפלייאוף של הצ'מפיונשיפ לידס יונייטד פוטבול ליג צ'מפיונשיפ (1): 2019/2020 פרס שחקן השנה של גאטורייד (1): 2015 שחקן החודש של ניו יורק סיטי (1): יוני 2016 ג'ק האריסון, באתר Transfermarkt ג'ק האריסון, באתר Soccerway ג'ק האריסון, באתר BDFutbol ג'ק האריסון, באתר WorldFootball.net ג'ק האריסון, באתר FootballDatabase.eu Updated squads for 2017/18 Premier League confirmed. Premier League. 2 February 2018 Jack Harrison. worldfootball.net 24 Under 24, MLS. 22 September 2016 Keh, Andrew, Jack Harrison's U.S. Soccer Path Started With a Choice in England by His Mother. הניו יורק טיימס. 23 July 2016 Pro Spotlight: Jack Harrison. Black Rock FC Bob Williams, ‏Jack Harrison: My decision to leave Manchester United for the US has paid off, The Telegraph, 27 May 2016 Dan Hajducky, Jack Harrison's unconventional path back to the Premier League, ESPN. 2 February 2018 2015 Men's Soccer Roster, Wake Forest University Athletics Steven A. Bank, Major League Soccer as a Case Study in Complexity Theory, UCLA School of Law, 2017. עמוד 407 Harrison, Gamble Selected in 2016 MLS SuperDraft, Wake Forest University Athletics. 14 January 2016 Graham Parker, Top pick Jack Harrison heads to NYC FC – but is the MLS SuperDraft broken?, The Gurdian. 14 January 2016 Ives Galarcep, After overcoming lengthy injury layoff, Jack Harrison giving NYCFC a major boost, Goal.com Nicholas Rosano, New York City FC 0, New York Red Bulls 7. Major League Soccer. 21 May 2016) Harrison_Jack11 is #NYCFC youngest goal scorer ever, Twitter. 3 June 2016 ,Murray Caitlin New York City FC 2, Real Salt Lake 3. MLS. 2 June 2016) Charles Boehm, New York City FC 2, New York Red Bulls 0, MLS. 3 July 2016 Sam Stejskal, Seattle Sounders forward Jordan Morris wins MLS AT&T Rookie of the Year, MLS. 10 November 2016 Colorado Rapids' Shkelzen Gashi wins 2016 AT&T MLS Goal of the Year, MLS. 11 November 2016 Mark Booth, NYCFC Trio Receive U.S Green Cards. NYCFC.com. 2 March 2017) Smith, C.A. New York City 2, San Jose 1: Blues overcome Quakes, Hudson River Blue. 1 April 2017 Andrew King, Fantastic" Jack Harrison leads NYCFC to important road win. Major League Soccer. 29 April 2017 NYCFC earns first victory at Red Bulls, Union hold off rival D.C. United, ESPN. 25 June 2017 Frank Lampard enjoys derby win, tips ex-teammate Harrison for "big things". MLS. 24 June 2017 Booth, Mark, Jack Harrison Joins Manchester City FC From New York City FC, New York City FC. 30 January 2018 Lloyd Johnson, 'Not a chance' – Leeds fans react to Man City price tag for transfer target Jack Harrison, Express. 21 May 2019 David Clayton, Harrison Pens New City Deal and Agrees Leeds Loan. Manchester City. 1 July 2019 Simon Stone, Jack Harrison: Leeds United in talks to re-sign Manchester City midfielder on loan", BBC Sport. 27 June 2019 Leeds United re-sign Jack Harrison on loan and Joe Gelhardt from Wigan Athletic, BBC Sport. 10 August 2020 Middlesbrough FC, Twitter Anthony Vickers, [Jack Harrison catches the eye for Middlesbrough and Sunderland's false dawn: 3 up, 3 down], Gazette. 3 April 2018 Christian A Smith, Jack Harrison appears in Manchester City preseason friendly, Hudson River Blue. 21 July 2018 Jack Harrison Signs on Loan, Leeds United. 30 July 2018 Steve Marshall, Leeds United 3 Stoke City 1, BBC Sport. 5 August 2018 Leeds 0 Middlesbrough 0, BBC Sport. 31 August 2018 Millwall 1 Leeds United 1, BBC Sport. 15 September 2018 Leeds United 2 Derby County 0, Leeds United. 11 January 2019 Lee Sobot, Full Time: Leeds United 1 Sheffield Wednesday 0 – Jack Harrison strike sinks Owls and sends Whites three points clear of Blades, Yorkshire Evening Post. 13 April 2019 Leeds United sign Jack Harrison & Ben White, Leeds United. 1 July 2019 Leeds 1 Wigan 2, BBC Sport. 19 April 2019 Leeds United 2–4 Derby County (Derby win 4–3 on agg), BBC Sport. 15 May 2019 Ian Woodcock, Aston Villa 2 – 1 Derby County, BBC Sport. 27 May 2019 Bristol City 1 Leeds 3, Leeds United. 4 August 2019 Leeds 2–1 Blackburn, BBC Sport. 9 November 2019 Reading 0–1 Leeds, BBC Sport. 26 November 2019 Marcelo Bielsa & Jack Harrison Nominated for Awards, Leeds United. 12 December 2019 Birmingham City 4 Leeds United 5, BBC Sport. 29 December 2019 Championship: Leeds United promoted to Premier League after a 16-year absence, BBC Sport. 17 July 2020 Leeds United complete Jack Harrison loan deal, Leeds United. 10 August 2020 Jack Harrison: Winger returns to Leeds on loan from Manchester City. Sky Sports. 11 August 2020 Phil McNulty, Liverpool 4 Leeds United 3, BBC Sport. 12 September 2020 Louise Taylor, Jack Harrison's screamer completes Leeds' demolition of Newcastle, The Guardian. 16 December 2020 Jonathan Jurejko, West Bromwich Albion 0 Leeds United 5, BBC Sport. 29 December 2020 Harry Poole, Burnley 0 Leeds United 4, BBC Sport. 15 May 2021 Jack Harrison: Leeds sign Man City winger for £11m, BBC Sport. 2 July 2021 Leeds United 3 Crewe Alexandra 0, BBC Sport. 24 August 2021 Alex Bysouth, Leeds United 3 Burnley 1, BBC Sport. 2 January 2022 Jacob Steinberg, Jack Harrison hat-trick stuns West Ham to fire Leeds to thrilling victory, The Guardian. 16 January 2022 Craig Hope, Brentford 1-2 Leeds: Delight for Jesse Marsch's side as Raphinha's penalty and Jack Harrison's late strike seal a famous win and secure their Premier League survival... sending Burnley down!, Daily Mail. 22 May 2022 Leeds United 2 Wolverhampton Wanderers 1, BBC Sport. 6 August 2022 Alistair Magowan, Leeds United 3 Chelsea 0, BBC Sport. 21 August 2022 Shamoon Hafez and Phil McNulty, Everton sign Harrison on loan despite Villa interest, BBC Sport. 14 August 2023 Harrison Rejoins Everton On Loan, Everton FC. 24 June 2024 There's an update to our #YoungLions squad for this month's #U21EURO qualifiers with @NYCFC 's @Harrison_Jack11 drafted in, Twitter. 1 October 2017 Emma Sanders, England U21s 3–1 Scotland U21s, BBC Sport. 6 October 2017 Andorra U21 vs. England U21 0 - 1, Soccerway. 10 October 2017 Josh Sippie, Scout Report: Jack Harrison New York City's English star. Internationalchampionscup.com 28 September 2017 Ives Galarcep, Introducing Jack Harrison: The wonderkid who left Man Utd to take the MLS by storm, Goal. 23 July 2016 Dylan Butler, Jack Harrison, Frank Lampard ready to build on 2016 debuts for NYCFC, MLS. 27 May 2016 Etihad Airways Player of the Month (June): Jack Harrison, NYC FC.com. 7 July 2016